נמרוד ציבולסקי

נמרוד ציבולסקי (נולד ב-21 ביולי 1981) הוא קצין בצה"ל בדרגת אלוף-משנה, אשר צפוי לכהן כראש מחלקת מבצעים באגף המבצעים. קודם לכן שימש מפקד חטיבת האש 282 ומפקד עוצבת אדירים.

ביוגרפיה 
ציבולסקי התגייס לצה"ל בנובמבר 1999 והשתבץ בחיל התותחנים ביחידת מורן, במהלך מסלול ההכשרה לחם במסגרת האינתיפאדה השנייה.

בסיום קורס הקצינים חזר ליחידת מורן, פיקד על מחלקה והוביל אותה במבצע חומת מגן.

בהמשך שירת כקצין מבצעים וכמפקד קורס הקצינים ביחידה.

בשנת 2004 יצא למלט"ק וסיים כמצטיין המכללה בשנת 2006.

בשנים 2006–2008 שירת כמ"פ ביחידת מיתר (427), במהלכה לחם בגזרת עזה והיה ממקימי חופת האש באוגדת עזה.

בשנים 2008–2009 שימש כקצין אג"ם של יחידה 427 והשתתף במבצע עופרת יצוקה.

בשנת 2009 מונה לסגן מפקד יחידת מורן במהלכה הוביל את היחידה בקליטת אמל"ח חדש והיה סגן מפקד היחידה עד שנת 2011.

בשנים 2011–2012 יצא ללימודי תואר שני באוניברסיטת בן-גוריון.

בין השנים 2012–2013 היה קצין אג"ם במפקדת תותחנים בפיקוד הצפון.

לאחר מכן, בשנים 2013–2014 יצא לקורס פיקוד ומטה.

כאשר סיים את הקורס מונה לקצין אג"ם באגד ארטילרי 214 והשתתף במבצע צוק איתן.

מיד אחרי המבצע מונה למפקד גדוד 405 ופיקד לראשונה על מסגרת מהמערך הקני.

במהלך כהונתו הגדוד זכה במספר הצטיינויות - הצטיינות על פעילות מבצעית באוגדת איו"ש - בחטמ"ר בנימין ואפרים ובפעולת הגדוד במבצע "שמש חורפית" ו"חוט להט".

בסיום תפקידו כמג"ד עבר להיות ראש ענף קצינים במחנה שבטה.

בשנת 2018 מונה לסגן מפקד אגד ארטילרי 215.

בשנת 2019 הועלה לדרגת אל"ם ומונה למפקד עוצבת אדירים.

בנובמבר 2020 מונה למפקד חטיבת האש 282 וכיהן בתפקיד עד ה-20 ביוני 2023.

ב-6 בספטמבר 2022 פורסם מינויו לתפקיד  ראש מחלקת מבצעים באגף המבצעים.

פרטים נוספים
ציבולסקי נשוי לאורה ואב לשלושה, בעל תואר ראשון בהיסטוריה ותואר שני במנהל עסקים.

קישורים חיצוניים

הערות שוליים 

מפקדי עוצבת אדירים
מפקדי אגד ארטילרי 282
אלופי-משנה בצה"ל
בוגרי אוניברסיטת בן-גוריון בנגב
ישראלים שנולדו ב-1981